Diari Oficial de la Generalitat Valenciana


Sumari del DOGV 8036, del 10-05-2017 (2017/3170)

Resolució de 27 de febrer de 2017, de la Conselleria d'Habitatge, Obres Públiques i Vertebració del Territori, per la qual s'aprova el document reconegut per a la qualitat en l'edificació denominat Guia per a la inspecció i avaluació de danys en edificis per sisme.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8036

Data del DOGV
:   10-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3170


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Resolució de 27 de febrer de 2017, de la Conselleria d'Habitatge, Obres Públiques i Vertebració del Territori, per la qual s'aprova el document reconegut per a la qualitat en l'edificació denominat Guia per a la inspecció i avaluació de danys en edificis per sisme. [2017/3170]  
A iniciativa de l'Institut Valencià de l'Edificació (IVE) ha sigut instruït per la Direcció General d'Obres Públiques, Projectes Urbans i Habitatge l'expedient administratiu a fi d'impulsar l'aprovació del document reconegut identificat en l'encapçalament d'aquest document, d'acord amb els fets següents:  
  
1. L'Institut Valencià de l'Edificació (IVE) va sol·licitar el 29 de novembre de 2016 l'aprovació de la Guia per a la inspecció i avaluació de danys en edificis per sisme, com a document reconegut per a la qualitat en l'edificació d'acord amb el Decret 132/2006, de 29 de setembre, del Consell.  
2. El 16 de desembre de 2016, la Direcció General d'Habitatge, Rehabilitació i Regeneració Urbana va obrir tràmit d'audiència pública, amb la finalitat que les entitats o associacions interessades aportaren totes les al·legacions, observacions o indicacions que tingueren per convenient manifestar al document citat.  
3. A la llum de les al·legacions formulades per les entitats i associacions intervinents en el tràmit d'audiència pública, es va procedir a l'elaboració del text definitiu, i es van incorporar les al·legacions que, després de l'anàlisi i l'avaluació, es van prendre en consideració a fi de millorar el text inicial proposat.  
Als fets, se'ls apliquen els fonaments de dret següents:  
  
1. Aquest òrgan és el competent per a l'aprovació del present document reconegut, segons s'estableix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
2. L'Institut Valencià de l'Edificació (IVE) és competent per a instar l'aprovació d'aquest document reconegut, segons el que disposa l'article 7 del Decret 132/2006.  
3. L'objecte d'aquest document reconegut apareix tipificat en l'article 4, apartat b del Decret 132/2006, en concordança amb allò que s'ha estipulat, així mateix, en l'article 4, apartat a, del Reial decret 314/2006, de 17 de març, pel qual s'aprova el Codi tècnic de l'edificació.  
  
4. Per a l'aprovació d'aquest document reconegut, s'ha seguit el procediment desenvolupat en el capítol II del Decret 132/2006.  
En virtut de tot això, resolc:  
  
Únic  
Aprovar el document reconegut per a la qualitat en l'edificació denominat Guia per a la inspecció i avaluació de danys en edificis per sisme, amb el codi DRB 12/17.  
Aquest document reconegut serà inscrit en el Registre Especial de Documents Reconeguts d'acord amb el que preveu l'article 10 de l'esmentat decret.  
Contra aquesta resolució, que posa fi a via administrativa, es podrà interposar amb caràcter potestatiu recurs de reposició davant de la consellera d'Habitatge, Obres Públiques i Vertebració del Territori, en el termini d'un mes a partir de la publicació en el DOGV, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.   
  
València, 27 de febrer de 2017. La consellera d'Habitatge, Obres Públiques i Vertebració del Territori: M.ª José Salvador Rubert.